સુરત જિલ્લાની બારડોલી તાલુકા પંચાયતમાં ભાજપ સત્તા જાળવી રાખવામાં સફળ રહી છે પરંતુ આગામી દિવસોમાં સમિતિના અધ્યક્ષ માટે મોટો હોબાળો થવાની સંભાવના છે. કારોબારી અધ્યક્ષ અને સામાજિક ન્યાય સમિતિ અધ્યક્ષ સહિતના હોદ્દા માટે નારાજ સભ્યોએ દાવેદારી કરી છે. તો પ્રમુખ ઉપપ્રમુખ માટે દાવેદારી કરનારમાંથી કેટલાકને પક્ષ દ્વારા સમિતિના અધ્યક્ષ પદની લોલિપોપ આપી દેવામાં આવી હતી. પરંતુ એક જ પદ માટે અલગ અલગ સભ્યને લોલિપોપ આપી હોય આગામી સામાન્ય સભામાં તાલુકા ભાજપ સંગઠન માટે મુશ્કેલી સર્જાય શકે એમ છે.